8. 7. 87 De Europæiske Fællesskabers Tidende Nr. C 180/51 
Udtalelse om Forslag til Rådets direktiv om kreditinstitutters egenkapital 
(87/C 180/16) 
Rådet for De europæiske Fællesskaber besluttede den 1. oktober 1986 under henvisning til 
EØF-traktatens artikel 198 at anmode om Det økonomiske og sociale Udvalgs udtalelse om 
det ovennævnte emne. 
Det forberedende arbejde henvistes til Det økonomiske og sociale Udvalgs sektion for industri, 
handel, håndværk og tjenesteydelser, som udpegede Robert Pelletier til ordfører. Sektionen 
vedtog sin udtalelse den 7. april 1987. 
Det økonomiske og sociale Udvalg vedtog på sin 246. plenarforsamling, den 14. maj 1987, 
med stort flertal (syv stemte imod og ti stemte hverken for eller imod), følgende udtalelse: 
Det økonomiske og sociale Udvalg godkender forslaget 
til direktiv og benytter lejligheden til at fremsætte en 
række konstruktive bemærkninger. 
Generelle bemærkninger 
1. Det økonomiske og sociale Udvalg anmoder om, 
at der hurtigt skabes de nødvendige forudsætninger for 
gennemførelsen af et virkeligt europæisk hjemmemar­
ked, og det støtter ethvert forslag, som har til formål 
effektivt og under hensyntagen til de økonomiske og 
sociale forhold at nå dette mål. 
2. Eftersom harmonisering af fællesskabsbestemmel­
serne er en betydningsfuld faktor i gennemførelsen af 
det indre marked, er det nødvendigt at finde frem til et 
fælles grundlag for de definitioner, som skal indeholdes 
i EF-lovgivningen. Som det understreges af Kommissio­
nen i direktivforslagets præambel, er egenkapitalen i 
denne forbindelse af helt afgørende betydning, idet den 
danner grundlag for adskillige nøgletal og i vid udstræk­
ning har betydning for, om konkurrencevilkårene er 
ens kreditinstitutterne imellem. 
2.1. Eftersom en række store banker, fortrinsvis i 
USA, har været i meget alvorlige vanskeligheder især 
på grund af egenkapitalens utilstrækkelighed i forhold 
til de indgåede forpligtelser og den stadig mere usikre 
situation, som kreditinstitutterne befinder sig i, er det 
berettiget, at Kommissionen tillægger dette problem en 
helt speciel betydning. 
3. Det økonomiske og sociale Udvalg har fået kend­
skab til et aftaleudkast mellem Det forenede Kongerige 
og USA om indførelsen af fælles bestemmelser til bereg­
ning af et nøgletal for risikobehæftede aktiver. Denne 
aftale, som den 8. januar 1987 blev offentliggjort i en 
meddelelse fra Bank of England, dækker i store træk 
det samme område som det foreliggende direktiv. Når 
der ses bort fra en række konkrete forskelle mellem 
bestemmelserne i dette aftaleudkast og i Rådets forslag 
til direktiv om kreditinstitutters egenkapital, skaber 
denne medlemsstats ensidige handling beklageligvis 
tvivl om Kommissionens autoritet og om rækkevidden 
af dens handlinger. Det økonomiske og sociale Udvalg understreger, at der skal stilles krav om, at bestemmel­
serne i aftalen skal være i overensstemmelse med be­
stemmelserne i det eventuelle direktiv. 
4. Hvad harmonisering af kreditinstitutters egenka­
pital angår er det et spørgsmål, om et direktiv er at 
foretrække frem for den henstilling, som Kommissionen 
oprindelig havde til hensigt at foreslå. Det er uden tvivl 
effektivitetshensyn, der har ligget til grund for dette 
politisk motiverede valg, men det kan meget vel vise 
sig, at det indskrænker mulighederne for at afpasse 
bestemmelserne efter de erfaringer, der gøres i den 
første tid efter gennemførelsen. Med en henstilling vil 
tilpasningen utvivlsomt være lettere, men det er ikke så 
effektivt et redskab til at opnå den ønskede harmonise­
ring. Derfor tilslutter Det økonomiske og sociale Udvalg 
sig i sidste ende direktivforslaget. Det skal imidlertid 
bemærkes, at der med forslagets artikel 5 delvis tages 
højde for de nødvendige tilpasninger, eftersom det fore­
skrives, at Kommissionen skal undersøge direktivets 
bestemmelser tre år efter dets bekendtgørelse og vedtage 
de nødvendige ændringer efter høring af Det rådgivende 
udvalg for Banklovgivning. 
5. I denne forbindelse mener Det økonomiske og 
sociale Udvalg, at Rådet i medfør af artikel 5 overdrager 
sin lovgivende magt til Kommissionen ved at tillade 
denne at ændre direktivet på egen hånd blot efter at 
have hørt Det rådgivende udvalg for Banklovgivning. 
Det økonomiske og sociale Udvalg understreger, at 
Kommissionen ikke efter dets mening kan foretage en 
ændring af direktivet uden først at indhente en udtalelse 
fra Europa-Parlamentet op Det økonomiske og sociale 
Udvalg, for Det økonomiske og sociale Udvalgs ved­
kommende under henvisning til EØF-traktatens artikel 
198. 
6. Hvad angår forslagets indhold, mener Det økono­
miske og sociale Udvalg, at sondringen mellem interne 
og eksterne elementer er udtryk for et prisværdigt for­
søg på at muliggøre en klar opstilling af egenkapitalens 
forskellige bestanddele samt at medtage et maksimum 
af de væsentligste bogføringselementer, der anvendes i 
medlemsstaterne. Beklageligvis har man dog ikke her­
med udelukket enhver uklarhed, for den valgte metode 
indskrænker harmoniseringsmulighederne; det står så­
ledes medlemsstaterne frit for kun at medtage en del 
af de i direktivet nævnte elementer i deres nationale 
Nr. C 180/52 De Europæiske Fællesskabers Tidende 8. 7. 87 
definition eller at fastsætte lavere lofter, hvilket kan 
vise sig at skabe konkurrenceforvridninger mellem kre­
ditinstitutterne. 
Derimod bemærkes det, at forslaget sigter på at standar­
disere og skærpe mulighederne for kontrol med egenka­
pitalen, og i denne henseende skulle forslaget være 
fyldestgørende. 
7. Det bemærkes fra Det økonomiske og sociale 
Udvalgs side, at egenkapitalens forskellige bestanddele 
ganske vist er opregnet i forslaget til direktiv, men der 
siges intet om de fradrag, som almindeligvis foretages 
i bruttoegenkapitalen for at nå frem til den nettoegenka­
pital, som danner grundlag for tilsynsbestemmelserne. 
8. Det økonomiske og sociale Udvalg forkaster Kom­
missionens forslag om, at egenkapitalen ikke skal kunne 
omfatte den garanti, som de offentlige myndigheder har 
mulighed for at yde en række kreditinstitutter. Det 
økonomiske og sociale Udvalg fremhæver endvidere, at 
den eksterne egenkapital omfatter de forpligtelser, der 
påhviler medlemmerne af et andelskreditinstitut, efter­
som der den 31. december 1984 var hjemmel herfor i 
fire medlemsstaters lovgivning, hvorved der bliver taget 
hensyn til andelskreditinstitutters specielle karakter. 
Desuden bemærker Det økonomiske og sociale Udvalg, 
at der i nogle af de sproglige versioner af forslaget til 
direktiv henvises til kreditinstitutter i den offentlige 
sektor, hvorimod originalteksten tager sigte på samtlige 
kreditinstitutter. 
9. Endelig betragtes begrænsningen af de eksterne 
elementers andel til 50 % af de interne elementer som 
alt for restriktiv, og fristen for at nå dette mål burde 
unter alle omstændigheder være længere end den nu 
fastsatte (1995). 
10. Som følge heraf mener Det økonomiske og soci­
ale Udvalg, at det påhviler EF-myndighederne at løse de 
ovenfor nævnte problemer for gennem en tilnærmelse af 
medlemsstaternes ved lov og administrativt fastsatte 
bestemmelser at kunne sikre lige konkurrencevilkår for 
de kreditinstitutter, der opererer på det europæiske 
marked. 
Særlige bemærkninger 
Ad artikel 1, stk. 2 
Direktivforslagets anvendelsesområde angives ved at 
henvise til anvendelsesområdet for Rådets første direk­
tiv 77/780/EØF, hvilket rejser problemet med de insti­
tutter, der ifølge national lovgivning betragtes som kre­
ditinstitutter uden samtidig at være i overensstemmelse 
med den definition, der gives i det første direktiv. Af 
harmoniserings- og tydelighedshensyn anmoder Det 
økonomiske og sociale Udvalg om, at anvendelsesområ­
det klart begrænses til definitionen i det første direktiv 
77/780/EØF. Ad artikel 2, stk. 1 
Artikel 2, stk. 1, litra a) punkt i) 
Den portugisiske landmandsbank udgør et specielt pro­
blem. For selv om banken ifølge tiltrædelsesakten ikke 
omfattes af dette direktiv førend 1993, hvilket skulle 
give mulighed for en omstrukturering under tilsyn fra 
et overordnet organ, så vil problemet sandsynligvis 
opstå efter dette tidspunkt. Artiklens litra a), punkt i) 
foreslås derfor affattet således: 
»Indbetalt kapital plus overskud ved emission, men 
fratrukket kreditinstituttets beholdning af egne akti­
er, undtagen hvis disse hidrører fra medregning af 
reservekapital, som det ifølge loven eller vedtægter­
ne ikke er tilladt at fordele mellem parthaverne.« 
Den mulighed, der gives medlemsstaterne for at udsætte 
direktivets anvendelse på realkreditinstitutter, forekom­
mer at være unødvendig eller under alle omstændighed­
er utilstrækkeligt begrundet, hvilket skyldes, at Kom­
missionen ikke har angivet de specielle regler, der gæl­
der for disse institutter. 
Ad artikel 2, stk. 2 
Eftersom artikel 2, stk. 2, er vanskeligt forståelig i 
nogle af de sproglige versioner, bør stykket affattes på 
følgende måde: 
»Begrebet egenkapital dækker, således som det er 
defineret i det foreliggende direktiv, et maksimum 
af elementer af maksimal relativ størrelse; medlems­
staterne kan efter eget skøn udelukke nogle elemen­
ter eller nedsætte de fastsatte lofter.« 
Ad artikel 3, litra a) 
Artikel 3, litra a), kunne utvivlsomt affattes mere klart 
for at angive, at egenkapitalens andre interne elementer 
har til formål at dække eventuelle risici, som for nærvæ­
rende hverken kan forudsiges eller omfangsbestemmes. 
Det ville ligeledes være ønskeligt, om det klart fremgik, 
at gensidige garantimidler uden specielle begrænsninger 
kan henregnes til de interne elementer, for så vidt som 
garantimidlerne opfylder betingelserne i denne artikels 
litra a), b) og c). 
Ad artikel 4 
Denne artikel bør formuleres mere præcist: 
— Artikel 4, stk. 2, har udelukkende til formål at 
angive, at de eksterne elementer fra den 1. januar 
1995 kun må udgøre 50 % af de interne elementer 
i forbindelse med egenkapitalens opgørelse. Dette 
betyder ikke, at et kreditinstitut f.eks. bliver tvunget 
til at indfri disse underordnede lån med den del, 
som overskrider denne grænse. 
8. 7. 87 De Europæiske Fællesskabers Tidende Nr. C 180/53 
— Artikel 4, stk. 3, er tvetydig med hensyn til, hvor 
stor en del af den kapital medlemmerne af et andels-
kreditinstitut hæfter for, der må henregnes til den 
eksterne egenkapital. Det økonomiske og sociale 
Udvalg konstaterer, at Kommissionens mål har 
været at få medregnet det maksimumsbeløb, der 
den 31. december 1984 var lovhjemmel for, frem for 
det beløb, der rent faktisk blev medregnet på denne 
dato. Det økonomiske og sociale Udvalg anbefaler, 
at dette punkt præciseres. 
— Som den er beskrevet i artikel 4, stk. 5, litra c), 
forekommer den gradvise indskrænkning af ekster­
ne midlers medregning indtil tilbagebetalingsdagen 
at være både unødvendig indviklet og uretfærdig, 
eftersom der i fuldt omfang, og indtil selve tilbage­
betalingsdagen, hæftes med disse beløb i tilfælde af 
tab på grund af likvidation. 
De garantier, som kreditinstitutterne har fået stillet af 
staten eller af offentlige myndigheder, udelukkes ifølge 
artikel 4, stk. 4, fra beregningen af egenkapitalen; i 
præamblen hedder det dog: »den særlige dispensation, 
der gælder i en enkelt medlemsstat, kan fortsat gælde, 
indtil en yderligere samordning foretages«. 
Bruxelles, den 14. maj 1987. Det økonomiske og sociale Udvalg forstår ikke bag­
grunden for denne afvigelse, som er i modstrid med 
direktivets egentlige bestemmelser; det bør derfor klart 
angives, hvilken medlemsstat og hvilket institut, denne 
afvigelse gælder for, samt med hvilken begrundelse. 
Ad artikel 5 
Det økonomiske og sociale Udvalg mener, at der i 
forbindelse med eventuelle ændringer af direktivet skal 
indhentes udtalelser fra Parlamentet og Det økonomiske 
og sociale Udvalg, samt at artiklens nuværende ordlyd 
ikke er i overensstemmelse med bestemmelserne i Rom­
traktaten. 
Kommissionen får i medfør af artikel 10 i Den europæ­
iske Fællesakt, hvorved EØF-traktatens artikel 145 æn­
dres, overdraget retten til at gennemføre bestemmelser­
ne i Rådets retsakter, men dette må ikke føre til, at 
Rådets lovgivende magt delvis overgår til Kommissio­
nen, således at denne får mulighed for selv at ændre et 
af Rådets direktiver. 
Alfons MARGOT 
Formand for 
Det økonomiske og sociale Udvalg